**Талас жана Чүй облустарындагы райондук жана шаардык билим берүү бөлүмдөрүнүн кызматкерлерине аттестация өткөрүлдү**

Кыргыз Республикасынын Билим берүү жана илим министрлиги Кыргыз Республикасынын «Мамлекеттик жарандык кызмат жана муниципалдык кызмат жөнүндө» Мыйзамынын 11–беренесине, Кыргыз Республикасынын Президентинин 2022-жылдын 31-майындагы №169 Жарлыгы менен бекитилген Кыргыз Республикасынын мамлекеттик жарандык кызматчыларын жана муниципалдык кызматчыларын аттестациядан өткөрүүнүн тартиби жөнүндө жобосуна ылайык, мамлекеттик кызматчынын ээлеген кызмат ордуна ылайык келишин, кесиптик даярдыгынын деңгээлин жана карьералык өсүшүнүн келечегин аныктоо максатында райондук жана шаардык билим берүү бөлүмдөрүнүн **(Талас жана Чүй облустары**) мамлекеттик жарандык кызматчыларынын аттестациясын өткөрдү.

Ошондой эле, **Ысык-Көл жана Нарын** облустарындагы райондук жана шаардык билим берүү бөлүмдөрүнүн мамлекеттик жарандык кызматчыларына аттестациясы өткөрүү пландалууда.